Урысейпсо зэпеуэм хэтынухэр
КъБР-м щыIэ МВД-м къыщапщытэжащ илъэс къэс ирагъэкIуэкI «Полицей дядя Стёпа» урысейпсо зэпеуэм и щIыналъэ зэхьэзэхуэм кърикIуахэр. Илъэситху хъуауэ щыIэ а Iуэхугъуэр иджы теухуащ Урысей полицэр илъэс 300 зэрырикъум.
Урысей МВД-м и щIыналъэ IэнатIэхэмрэ абыхэм ядэлажьэ жылагъуэ советхэмрэ Сабийхэр хъумэным и дунейпсо махуэм ирихьэлIэу илъэс къэс ирагъэкIуэкI мы зэпеуэр. Ар хуэунэтIащ полицэм и лэжьыгъэм и мыхьэнэр цIыхухэм зыхегъэщIэным.
Сабийхэм я IэдакъэщIэкIыу 100-м щIигъу кърахьэлIат зэпеуэм. Ахэр къыхэщIыкIат гипсым, пластилиным, щэкIым, ятIэм, тхылъымпIэм, нэгъуэщIхэми. Абыхэм хэплъа жю- рим хэтащ КъБР-м къэрал кIуэцI IуэхухэмкIэ и IэнатIэхэмрэ къэрал кIуэцIыдзэхэмрэ я ветеранхэм я советыр, КъБР-м щыIэ МВД-м дэлажьэ Жылагъуэ советым и унафэщI Балъкъыз Валерэрэ жэуап зыхь секретарь ШкIэжь Ирэнэрэ, республикэ МВД-м жылагъуэ хабзэр къызэгъэпэщынымкIэ полицэм и унафэщIым и къуэдзэ КIэрэф Роберт, нэгъуэщIхэ- ри.
«Полицей дядя Стёпа» зэпеуэм щытекIуащ Налшык къалэм щыщ, илъэсибгъу зи ныбжь Арахъэ Данэ и IэдакъэщIэкIыр.
ЕтIуанэ увыпIэр хуагъэфэщащ Бахъсэн къалэ щыщ Джатэжьокъуэ Сабринэ (илъэс 13) игъэхьэзыра «Наша служба и опасна, и трудна!» лэжьыгъэмрэ «300 лет на страже порядка» фIищауэ налшыкдэс Тхьэмокъуэ Тамерлан (илъэс 11) игъэхьэзырамрэ.
Зэпеуэм ещанэ увыпIэр щызэдагуэшащ ДыщэкI Идар (Куба къуажэ, илъэси 7), Бахъсэн къалэм щыщхэу Къаныкъуэ Селинэ (илъэси 10), къалэ), Хьэжмэт Лянэ (илъэси 9) сымэ.
Республикэ зэпеуэм щытекIуахэр Къэбэрдей-Балъкъэрым и цIэкIэ хэтынущ зэхьэзэхуэм и кIэух зэпеуэм.
КъБР-м щыIэ МВД-м и пресс-IуэхущIапIэ.
